钦定古今图书集成/明伦汇编/氏族典/第060卷 > 徐大相
## 钦定古今图书集成/明伦汇编/氏族典/第060卷 > 徐大相

按《明外史徐大相传》：“大相字觉斯，江西安义人。万历
四十四年进士。授东昌推官，改武学教授，稍迁国子
博士。四十七年九月朔，早朝，司礼中官卢受传免，众
趋出，受从后姗侮。大相愤，归草二疏，一论辽左事，一
论受奸邪，不报。明年，迁兵部主事。天启二年，调吏部
稽勋主事，移考功。明年进验封员外郎。进士薛邦瑞”
为其祖蕙请谥，大相议如其请。熹宗方恶恤典冗滥，
镌大相三秩，出之外。崇祯元年，起故官。俄改考功。迁
验封郎中，历考功、《文选》。父忧归，卒于家。